|  |  |  |  |
| --- | --- | --- | --- |
| r. | Muudatus | Muutja | Kuupäev |
|  |  |  |  |
|  |  |  |  |

**ARHITEKTUUR**

SISUKORD:

[1.ÜLDANDMED 2](#__RefHeading__1172_890730114)

[1.1.Projekteerimistöö piiritlus 2](#__RefHeading__1174_890730114)

[1.2.Alusdokumendid 2](#__RefHeading__1176_890730114)

[1.2.1.Lähteandmed 2](#__RefHeading__1178_890730114)

[1.2.2.Uuringud, mõõtmised ja prognoosid 2](#__RefHeading__1180_890730114)

[1.3.Normdokumendid 2](#__RefHeading__1182_890730114)

[2.OLEMASOLEV 3](#__RefHeading__1184_890730114)

[3.HOONE TEHNILISED ANDMED 3](#__RefHeading__1186_890730114)

[4.TUGEVVOOLUPAIGALDIS 4](#__RefHeading__1188_890730114)

[4.1.Elektrivarustus 4](#__RefHeading__1190_890730114)

[4.2.Jõuseadmete elektrivarustus 4](#__RefHeading__1192_890730114)

[4.3.Pistikupesad 4](#__RefHeading__1194_890730114)

[4.3.1.Valgustus 4](#__RefHeading__1196_890730114)

[4.3.2.Küttesüsteemid ja –seadmed 4](#__RefHeading__1198_890730114)

[4.3.3.Elektrilöögivastane kaitse ja maanduspaigaldis 4](#__RefHeading__1200_890730114)

[4.4.ELEKTRITÖÖDE TEOSTAMINE 4](#__RefHeading__1202_890730114)

[4.4.1.Üldist 4](#__RefHeading__1204_890730114)

[4.4.2.Töövõtu ulatus 5](#__RefHeading__1206_890730114)

[4.4.3.Seadmete ja materjalide valik ja paigaldus 5](#__RefHeading__1208_890730114)

[4.4.4.Nimeliste toodete asendamine analoogidega 5](#__RefHeading__1210_890730114)

[4.4.5.Ehituseaegsed paigaldusjoonised 5](#__RefHeading__1212_890730114)

[4.4.6.Seadmete tunnussildid ja –markeering 5](#__RefHeading__1214_890730114)

[5.Nõrkvoolupaigaldis 6](#__RefHeading__1216_890730114)

[5.1.Olemasolev 6](#__RefHeading__1218_890730114)

[5.2.Üldiseloomustus 6](#__RefHeading__1220_890730114)

[5.3.Sidevarustuse tüüp ja läbilaskevõime 6](#__RefHeading__1222_890730114)

[5.4.Sidevarustuse seos andmeside, telefoniside ja TV-süsteemidega 6](#__RefHeading__1224_890730114)

[5.5.Kaabliteed 6](#__RefHeading__1226_890730114)

[5.6.Andmeside- ja telefonivõrk 6](#__RefHeading__1228_890730114)

[5.7.TV-võrk 6](#__RefHeading__1230_890730114)

[5.8.Valvesignalisatsioon 7](#__RefHeading__1232_890730114)

[5.9.Videovalve 7](#__RefHeading__1234_890730114)

[5.10.Tulekahjusignalisatsioon 7](#__RefHeading__1236_890730114)

[5.11.Tulekaitse 7](#__RefHeading__1238_890730114)

1. ÜLDANDMED
	1. Projekteerimistöö piiritlus

Käesoleva projektiga antakse Tartus, paikneva üksikelamu elektripaigaldise lahendus põhiprojekti mahus vastavalt tellija soovidele, kehtivatele seadustele, asjakohastele normdokumentidele ja teiste eriosade lähteülesannetele. Kinnistul paikneb ka kuur/abihoone, mis on samuti projektis kajastatud korrastatava ja renoveeritavana.

Projektis lahendatakse:

* tugevvoolupaigaldis (valgustus, pistikupesad, elektriseadmed)
* KVJ-süsteemide elektrivarustus.
* andmesidevõrk s.h Cat6 võrgul põhinev TV-võrk;
* vargavalve signalisatsioon;
* tulevalve signalisatsioon.
	1. Alusdokumendid
		1. Lähteandmed

Lähteandmeteks on:

* poolt koostatud poolt koostatud arhitektuursed alusplaanid, lõiked ja fassaadivaated;
* tellija soovid ja ettepanekud;
* ruumide kasutuse otstarve.
	+ 1. Uuringud, mõõtmised ja prognoosid

Elektri osas uuringuid ei tehtud.

* 1. Normdokumendid

Elektripaigaldis on projekteeritud ja tuleb ehitada lähtudes Eesti Vabariigi õigusaktidest, Eesti Standardikeskuse poolt välja antud ehitusvaldkonna standarditest ja juhendmaterjalidest (EVS). Juhul, kui puudub mõnda eriosa käsitlev Eesti norm, standard, või määrus, tuleb lähtuda rahvusvahelistest (IEC, EN) või Soome (SFS) normidest ning standartidest.

Projekteerimisel kasutatud olulisemate õigusaktide loetelu:

* “ Ehitusseadustik RT I 05.03.2015 ja sellega seonduvad õigusaktid;
* Seadme ohutuse seadus RT I 23.03.2015;
* Elektroonilise side seadus;
* Majandus- ja taristuministri 02. juuni 2015 määrus nr.54. Ehitisele esitatavad tuleohutusnõuded.

Projekteerimisel kasutatavate olulisemate standardite ja nõuete loetelu:

* Eesti standard EVS 811:2012 "Hoone ehitusprojekt";
* Eesti standard EVS 865-2:2014 „Ehitusprojekti kirjeldus. Osa 2: Põhiprojekti seletuskiri“;
* EVS-EN 61140:2006 Kaitse elektrilöögi eest. Ühisnõuded paigaldistele ja seadmetele;
* EVS-HD 60364 Ehitiste elektripaigaldised; Madalpingelised elektripaigaldised;
* EVS-EN 60529 Ümbristega tagatavad kaitseastmed (IP-kood);
* EVS-EN 60439; 61439 Madalpingelised aparaadikoosted;
* EVS-EN 50310: „Application of equipotential bonding and earthing in buildings with information technology equipment“;
* EVS-EN 50173: „Information technology - Generic cabling systems“;
* EVS-EN 50174: „Information technology - Cabling installation“;
* EVS-EN 50130 ja EVS-EN 50131 „Häiresüsteemid“;
* EVS-EN 50136 „Häiresüsteemid. Häireedastussüsteemid ja -seadmed“;
1. OLEMASOLEV

Kinnistul paiknevad olemasolev üksikelamu ning abihoone. Hooned on kantud ehitusregistrisse.

Ol

1. HOONE TEHNILISED ANDMED

Hoone andmed on toodud järgnevas tabelis:

|  |  |  |
| --- | --- | --- |
| NR. | NÄITAJA | SUURUS |
|  | HOONE KASUTAMISE OTSTARVE | Elamu |
|  | HOONE KASUTAMISE OTSTARBE KOOD | 11101 |
|  | EHITUSREGISTRI KOOD | 104015405 |
|  | EHITISEALUNE PINDALA | 120,0 m² |
|  | KORRUSELISUS | 2 korrust |
|  | HOONE SULETUD BRUTOPINDALA | 252,7 m²Millest maapealne 225,5 m²Maa-alune kelder 27,5 m² |
|  | HOONE SULETUD NETOPINDALA | 187,5 m² |
|  | HOONE MAHT | 742 m³ |
|  | HOONE PIKKUS | 16,3 m |
|  | HOONE LAIUS | 10,0 m |
|  | HOONE KÕRGUS | 9,0 m |
|  | TULEPÜSIVUSE ASTE | TP-3 |
|  | HOONE KASUTUSIGA | 50 aastat |

1. TUGEVVOOLUPAIGALDIS
	1. Elektrivarustus

Hoone saab toite Elektrilevile kuuluvalt tänava õhuliinilt visangu kaudu. Olemasolev sisestuskilp koos elektrinergia arvestitega 3-le korterile asub trepihallis. Kinnistu peakaitse on 40 A. Vastavalt võrgulepingutele (lepingud nr. 0295207535, nr. 0299256149 ja nr. 0291649575 on korterite peakaitsmed 13,33 A. Liitumispunkt asub sisestuskilbis tarbija toitekaabli kingadel. Sisestuskilp uuendatakse, tööd tuleb teha Elektrileviga kooskõlastatult ja nende nõusolekul.

Juhistik hoones tuleb teostada vastavalt TN-S (5-juhtmelisele) süsteemile. Korteritele nähakse ette uued TN-S süsteemis jaotuskeskused, , s.t. nendes on nii N kui PE latt ning komplekteeritakse 3-pooluselise pealülitiga ja väljuvad liinid 1- ja 3-faasiliste lühise ja ülekoormuse eest kaitsevate kaitselülititega. Üldkasutatavate pistikupesade ahelad varustatakse rikkevoolu kaitselülititega rakendusvooluga 30 mA.

* 1. Jõuseadmete elektrivarustus

Tehnoloogiliste jõuseadmete toide projekteeritakse vastavalt tehnoloogilt ja eriosadelt saadud lähteülesannetele. Toide on ette nähtud lahendada kuni seadme klemmkarbini või komplektis oleva jõu- või lahutuskilbini. Tehnoloogiliste seadmetega komplektis olevate kilpide omavahelised ja seadmete külge minevad kaablid tuleb paigaldada seadme valmistaja dokumentatsiooni järgi. Suuremad reaktiivvõimsuse tarbijad (mootorid jms) peavad olema kompenseeritud tarbijapõhiselt.

* 1. Pistikupesad

Kõik pistikupesad peavad olema kaitsekontaktiga. Niisketes, tolmustes ja tuleohtlikes ruumides kasutada IP44 kaitseastmega pistikupesi. Kõik ühefaasilised pistikupesad peavad olema varustatud ava sulguriga ehk “lastekaitsega”. Pistikupesade ahelate puhul kasutada mitte väiksema kui 2,5 mm2 ristlõikepindalaga 3-juhilisi (L, N, PE) vaskkaableid.

* + 1. Valgustus

Ruumide valgustite tüübid, paigalduskõrgused, vahekaugused, lampide tüübid, võimsused jms. valib tellija. Valgustuse juhtimine toimub lülititega käsitsi, erandiks on numbrivalgusti ja tänavapoolsed sissepääsude valgustid –neid juhib hämaralüliti.

* + 1. Küttesüsteemid ja –seadmed

Elektriliste küttesüsteemide kasutamine täpsustatakse järgmises projekteerimisetapis.

Küttekaablite kasutamine vihmaveelehtrites, äravoolutorudes, pinnaveerennides tekkiva jää ja lume sulatamiseks täpsustatakse järgmises projekteerimisetapis.

* + 1. Elektrilöögivastane kaitse ja maanduspaigaldis

Elektrilöögivastane kaitse vastavalt standardile EVS-HD 60364-4-41:2007 „Ehitiste Elektripaigaldised osa 4-4: Kaitseviisid. Kaitse elektrilöögi eest“ jaguneb põhikaitseks, rikkekaitseks ja lisakaitseks. Elektriohutuse tagamiseks antud hoones kasutatakse järgmisi kaitseviise:

• Elektrilöögivastane kaitse otsepuute eest (põhikaitse) tagatakse elektriseadmete kasutamisega, mille pingestatud osad on kaetud vähemalt põhiisolatsiooniga ja/või mille katete ja ümbriste kaitseaste on vähemalt IPXXB või IP2X.

• Elektrilöögivastaseks kaudpuutekaitseks (rikkekaitseks) on rakendatud toite automaatsel kiirel väljalülitamisel põhinevat kaitseviisi (liinikaitselülitid), kaitsemaandust ja potentsiaaliühtlustust. Lubatud puutepinge paigaldises ei tohi ületada 50 V.

• Lisakaitsevõttena rakendatakse rikkevoolukaitselüliteid.

Kõikidesse jaotuskeskustesse on ette nähtud turvalülitina toimivad pealülitid.

Peakilpi paigaldatakse peamaanduslatt ja ühendatakse kokku hoone maanduspaigalisega. Potentsiaalide ühtlustamiseks ühendada kokku, peamaanduslatt, hoone kõik pingealtid metallkonstruktsioonid (veemõõdusõlm, juhtivad kütte ja ventilatsiooni torud ning muud pingealtid juhtivad konstruktsioonid) isoleeritud vaskjuhtme (ka toitekaablite PE-soonte) abil. Kõik hoone metallkonstruktsioonid maandada.

Nõrkvoolukeskuste ja muude nõrkvooluseadmete maandused tehakse vastavalt seadmete kasutusjuhenditele, üldjuhul juhtmega MKEM6KEVI.

Hoone madalpinge- ja nõrkvoolupaigaldistel nähakse ette ühine maandusseade maandustakistusega Rm ≤ 30 Ω.

* 1. ELEKTRITÖÖDE TEOSTAMINE
		1. Üldist

Elektritööde teostamisel tuleb lähtuda Eesti Vabariigi kehtivatest õigusaktidest, sealhulgas „Elektriohutusseadus“ 5. peatükist, juhinduda Eesti Standardikeskuse poolt välja antud ehitusvaldkonna standarditest ja juhendmaterjalidest (EVS) ning EE JV võrgustandardist. Rangelt järgida töötervishoiu, tööohutus ja elektriohutusnõudeid juhindudes “Töötervishoiu ja tööohutuse seadusest“.

Elektritöid tohib teha ettevõte, kes on registreeritud Majandus- ja kommunikatsiooniministeeriumi majandustegevuse registrisse (MTR) tegevusala „Elektritööd“ valdkonnas.

Töövõtja on kohustatud teostama töö esmaklassiliselt, kasutades kvalifitseeritud ja usaldusväärset tööjõudu, omades selleks vastavaid vahendeid teadmisi ning kogemusi. Juhul kui töö omapära seda nõuab, tuleb kasutada abiks spetsialiseeritud töövõtjaid. Töövõtja vastutab alltöövõtjate poolt teostatud töö eest nagu enda oma eest. Töö teostamisel tuleb järgida kehtivaid seadusi ja eeskirju, vastava valdkonna avalik-õiguslikke määrusi ning lepinguid.

* + 1. Töövõtu ulatus

Töövõtja on tööde teostamiseks kohustatud tellijaga kokku leppima ajakava ja sellest kinni pidama, järgides töövõtulepingu tingimusi.

Töövõtt sisaldab elektripaigaldise seletuskirjas teemade kaupa loetletud töid ning teistes käesoleva projekti dokumentides toodud elektriseadmete, liinide, aparaatide, süsteemide hankimist ja täielikult töökorda paigaldamist, juhul kui töövõtu kohta ei ole eraldi vormistatud dokumenti ja va tööd, mis lahendatakse eraldi vastava eriala tehnoloogide poolt. Mainitud eripaigaldistele tagatakse nõuetekohane toide, vajadusel juhtimine ja kasutuskorda reguleerimine.

Töövõttu kuulub kõikide vajalike avade tegemine konstruktsioonidesse ja nende avade paigaldustööde järgne nõuetekohane sulgemine.

Töövõttu kuulub automaatika kaablite ja nõrkvoolu kaabliredelite paigaldamine. Automaatika kaablite maht on toodud automaatikaprojektis. Nõrkvoolu kaabliredelid on antud tugevvoolu projekti mahus.

Töövõtja peab arvestama kõigi vajalike materjalide ja toimingutega projektis kajastatud lahenduste väljaehitamiseks ka siis, kui need ei ole otseselt esitatud käesoleva projekti joonistel ja selgitustes, kuid mis on vajalikud tööde normaalseks teostamiseks ning süsteemi normaalseks funktsioneerimiseks pärast ehitustöid.

Kõik vajalikud ametkondade ja ehitustööde tellija poolt nõutud kontrollimisprotseduurid (s.h valgustuse mõõtmiste, Päästeameti vahe- ja lõppkontrollimise) teostab töövõtja oma kuludega. Töövõtja on kohustatud kindlustama kõikide kontrollide jaoks vajalikud töövahendid, mõõteaparatuuri ning abipersonali.

Pärast ehitustööde teostamist tuleb ehitajal koostada elektripaigaldise teostusdokumentatsioon ja käidujuhend. Teostusjoonised peavad vastama ehitusprojektile esitatavatele nõuetele, mis on toodud standardis EVS 811:2006 „Hoone projekt“.

* + 1. Seadmete ja materjalide valik ja paigaldus

Töövõtja peab kinnitama ehitustööde ajal kokku lepitava ajakava kohaselt tellija juures kõik seadmed ja materjalid, mis ei ole projektis üheselt määratud. Kinnitamiseks peab töövõtja esitama tellijale vajalikud andmed toote kohta, muuhulgas:

* lõpuni viimistletud pinnaga toodete värvitoonid, kinnitatakse arhitekti/sisekujundaja juures
* andmed hooldamise kohta;
* ametivõimude (kasutus-) kinnitusdokumendid.

Sama kasutusalaga ja sama tüüpi tooteid tuleb valida, kui see on võimalik, ühe ja sama valmistaja toodete hulgast.

* + 1. Nimeliste toodete asendamine analoogidega

Töövõtja peab tagama seadmete/materjalide vastavuse projektis näidatule nii tehniliste näitajate kui ka kvaliteeditaseme osas ja saama oma ettepanekule tellija kinnituse iga toote kohta eraldi. Vastutus tootevalikust ja vahetusest põhjustatud tagajärgede eest, nt. valgustite puhul projektis esitatud valgustustehniliste parameetrite tagamisel jääb täies ulatuses töövõtjale.

* + 1. Ehituseaegsed paigaldusjoonised

Eri süsteemide ja seadmete paigaldustööde võtjad kooskõlastavad omavahel ja lepivad kokku ruumide ja ruumide seinte, lagede ja põrandate pindade kasutamises ning kanalite, torustike, kaablirennide ja –trasside jms. paigalduses ja ristumiskohtades. Samuti tuleb kooskõlastada töövõtjate poolt omavalmistatavate või alltöövõtu korras tellitavate seadmete, nt. jaotuskeskused, paigalduskohad ja mõõdud, sh. vajalike seina niššide asukohad ja mõõdud. Kokkulepped vormistatakse alusplaanide, vajalike lõigete ja sõlmede joonistena. Joonised koostanud töövõtja kinnitab nad projekteerija ja Tellija juures ning hoolitseb jooniste ringluse ja täienduste kogumise eest teiste töövõtjate juures, kinnitab valmis joonised kõikide osapoolte juures ja paljundab kokku lepitud ajakava alusel.

* + 1. Seadmete tunnussildid ja –markeering

Seadmete tunnussildid ja markeering on eestikeelsed.

Tunnussiltidega varustatakse kõik jaotuskeskused, samuti eri süsteemide koosseisu kuuluvad ja eraldi paigaldatavad juhtimispuldid, reguleerimisseadmed, andurid jm komponendid.

Tunnussildile märgitakse seadmete tehnoloogilise eriosa ja automaatikaprojektiga näidatud süsteemi ja selle iga eraldi paigaldatava osa tähis või nimetus.

Kõik magistraalkaablid peavad olema markeeritud. Markeering kinnitatakse kaablile jaotuskeskusesse sisenemisel ja väljumisel ja ühenduskohtades seadmetega, kaabliredelitel kaabli suunamuutusel.

1. Nõrkvoolupaigaldis
	1. Olemasolev

Kinnistul on toimiv maakaabelliiniga sideühendus Telia sidevõrguga.

* 1. Üldiseloomustus

Olemasolev nõrkvoolupaigaldis hoones asendatakse uuega vastavalt käesolevale projektile. Nõrkvoolusüsteemid peavad olema teostatud selliselt, et seadmed ei ohustaks hooldus- ja remonditöödel töötavaid isikuid, s.t. et oleks välistatud tahtmatu 230 V toiteosade puudutamine.

Tahtmatu puudutamine loetakse välistatuks, kui toiteosade puudutamine on võimatu kaitsekatteid avamata või muid abivahendeid kasutamata.

Kõik kaablid, ühenduskarbid ja muud seadmed tähistatakse. Tähistused tuuakse ära tööprojektis ning teostusjoonistel.

Tuleb jälgida, et ruumi paigaldatavad seadmed vastaksid ruumi keskkonnatingimustele (kaitseaste, plahvatusoht jne).

Hoonesse kavandatavate tehnosüsteemide eluiga peab olema vähemalt nii pikk kui seda kehtestavad üldtunnustatud ehitusreeglid ehk hea ehitustava.

Tehnosüsteemi eluiga tagatakse vastupidavate materjalide valikuga, kvaliteetse ehitustöö ning korraliste hooldustöödega ekspluatatsioonis.

Nõrkvoolusüsteemid ehitatakse välja tööprojekti alusel. Tööprojekti koostaja ja nõrkvoolusüsteemide paigaldaja peavad omama vastavaid majandus- ja kommunikatsiooniministeeriumi tegevusalade registreeringuid.

Nõrkvoolu töövõttu kuuluvad kõik ametlikud kooskõlastused, sealhulgas tellija esindajaga.

Nõrkvoolutööde teostaja varustab tellija esindaja süsteemi kasutus- ja hooldusjuhenditega, korraldab süsteemi ekspluatatsiooniks vajaliku koolituse ning viib läbi vajalikud kontrollmõõtmised ja testid. Töö üleandmisel annab töövõtja üle ka vastavad teostusjoonised ning testide tulemused.

* 1. Sidevarustuse tüüp ja läbilaskevõime

Hoone sisevõrk rajatakse vastavalt Cat6 nõuetele. Kanalilaius tarbijapesas peab olema 10 Gbit/s. Kõik ühendused pistikupesadele teostatakse kaabliga UTP 4x2x0,5 cat6 ning kasutatakse RJ45 Cat6 pistikupesasid. Jaotlates otsastatakse kogu pistikupesade võrk 12xRJ45 Cat6 paneelis.

* 1. Sidevarustuse seos andmeside, telefoniside ja TV-süsteemidega

Andmesidet, telefonisidet ja TV-süsteemi on võimalik kasutada cat võrgus.

* 1. Kaabliteed

Hoonesisesed kaablivõrgud projekteeritakse tehnilistes ruumides ja abiruumides pinnapealselt torudes mujal süvistatult.

Kõik vajalikud harukarbid paigaldatakse nii, et oleks võimalik nende hilisem teenindamine. Varjatud kohtadesse juurdepääsu tagamata (lagede taha, põrandate alla) harukarpe paigaldada ei tohi.

* 1. Andmeside- ja telefonivõrk

Arvuti- ja telefonivõrgu kaabeldus peab vastama standardile EN50173 link-class E (250Mhz). Kaabeldus tehakse UTP 4x2x0,5 Cat6 tüüpi varjestamata keerupaari kaabliga. Kasutatakse RJ45 Cat6 pistikupesasid. Jaotlates otsastatakse kogu pistikupesade võrk 12xRJ45 Cat6 paneelis Korterite sisene side- ja arvutivõrk ehitatakse tähtvõrguna.

Paigaldustööd tuleb teostada standardi EN 50174-2 kohaselt. Varjatud paigaldusega kaablid paigaldatakse kaablikaitsetorudesse. Kõik side- ja arvutivõrgu kaablid märgistatakse kummalgi otsal samasisulise märgistusega. Märgistada tuleb kõik pesad side- ja arvutivõrgu töökohtadel ja ühenduspaneelidel.

Paigaldatud kaablivõrgu kohta tuleb koostada mõõdistusprotokollid standardis EN50173 esitatud parameetrite järgselt ja vastavalt standardile EN50174. Mõõdistustulemused tuleb esitada detailselt digitaalsel kujul (arvutifailis). Võrgu mõõtmisprotokoll tuleb anda üle tellijale peale mõõtmiste lõpetamist ja enne vastuvõtukontrolli. Töövõtjal on kohustus anda tellijale üle mõõteseadme originaalfail ning kasutada seadet, mis ei võimalda mõõteprotokolli muutmist. Kasutatava seadme taatlemisest ei tohi olla möödas rohkem kui 12 kuud.

* 1. TV-võrk

Hoone TV-võrgu perspektiivne operaator on Telia, kelle lahendus baseerub Cat võrgul.

* 1. Valvesignalisatsioon

Vastavalt tellija lähteülesandele nähakse ette igas korteris valvesignalisatsiooni valmidus - välisukse magnetandur, korteri sisene kaabeldus sõrmistikule, sireenile ja liikumisanduritele. Valvesignalisatsiooni keskseadme, sõrmistiku, sireeni ja liikumisandurid patareidega paigaldab korteriomanik. Sõrmistiku kõrgus 1400 mm põrandast. Valvesignalisatsiooni keskus nähakse ette korteri varjatumasse piirkonda.

* 1. Videovalve

Hoone õuepoolsele küljele välisseinale paigaldatakse üks videokaamera.

* 1. Tulekahjusignalisatsioon

Tulekahjusignalisatsioon lahendatakse vastavalt ametkondlikele (Päästeameti) nõuetele, Vabariigi Valitsuse määrusele nr. 54 “Ehitisele esitatavad tuleohutusnõuded” ja standarditele EVS 812 „Ehitiste tuleohutus“ on nõutavad vähemalt 1 autonoomne tulekahjusignalisatsiooniandur igas korteris.

Ülalnimetatud dokumendid automaatset tulekahjusignalisatsiooni korterites ei nõua, kuid nõutav on korterite varustatus lokaalselt toimivate suitsuanduritega. Üldjuhul paigaldatakse need elutubadesse.

* 1. Tulekaitse

Korrustevahelised ja eri tuletõkkesektsioonide vahelised kommunikatsioonide läbiviigud erinevatest tuletõkkesektsioonidest tuleb tihendada nõuetekohaselt, vastavalt tuletõkkesektsiooni tulepüsivuse astmele. Kaablid kaitstakse hülssidega, kasutades mitte- või raskestipõlevaid PVC plastiktorusid.